干隆五年，由闲散授三等蓝翎侍衞。十七年，升二等侍卫。十八年，充侍卫班领。二十二年，授吉林副都统兼署伯都讷副都统。二十八年正月，调宁古塔副都统。三十三年三月，擢广州将军。三十四年正月，调福州将军。二月，因前在广州将军任内派员解马赴滇沿途滋扰，部议降调，获干隆帝加恩宽免。十月，调署伊犁将军。十一月，授理藩院尚书。三十五年，授黑龙江将军。三十七年，调盛京将军。三十八年五月，卒。谕曰：「盛京将军增海历练老成，屡膺统辖重寄，办事实心」。加恩赠太子太保，谥勤果。